സാന്റോസ് താരം കായോ ജോര്ഗെ ഇനി യുവന്റസില്, ട്രാന്സ്ഫര് ഔദ്യോഗികമായി സാന്റോസിന്റെ യുവതാരം കായോ ജോര്ഗിനെ യുവന്റസ് സ്വന്തമാക്കി. താരം യുവന്റസിലേക്ക് പോവുകയാണെന്ന് സാന്റോസ് ഇന്ന് ഔദ്യോഗിക പ്രസ്താവനയിലൂടെ അറിയിച്ചു. 19കാരനായ ബ്രസീലിയന് താരം നേരത്തെ തന്നെ യുവന്റസുമായി കരാര് ധാരണയില് എത്തിയിരുന്നു. സാന്റോസിന് യുവന്റസ് ട്രാന്സ്ഫര് തുകയായി 5 മില്യണ് നല്കും. സ്ട്രൈക്കറായ കയോക്ക് വേണ്ടി ബെന്ഫികയും എ സി മിലാനും ഒക്കെ രംഗത്ത് ഉണ്ടായിരുന്നു. എന്നാല് താരം എല്ലാ ഓഫറും നിരസിച്ചു യുവന്റസിലേക്ക് വരിക ആയിരുന്നു. 2012 മുതല് സാംറ്റോസിനൊപ്പം ഉള്ള താരമാണ് ജോര്ഗെ. താരം ബ്രസീലിന്റെ അണ്ടര് 17 അണ്ടര് 19 ടീമുകള്ക്കായി കളിച്ചിട്ടുണ്ട്. ഉടന് യുവന്റസില് എത്തി താരം മെഡിക്കല് പൂര്ത്തിയാക്കും. താരം യുവന്റസ് സീനിയര് ടീമിനൊപ്പം തന്നെയാകും തുടരുക.